**Sudėtinių pavadinimų rašyba ir skyryba**

**Visi pavadinimo žodžiai rašomi didžąja raide:**

– aukščiausių valstybinės valdžios įstaigų ir aukščiausių pareigūnų pavadinimai. Pavyzdžiui: Lietuvos Respublikos Seimas, Lietuvos Respublikos Prezidentas.

– planetų, žvaigždžių ir kitų astronominių kūnų sudėtiniai pavadinimai. Pavyzdžiui: Didieji Grįžulo Ratai, Paukščių Takas.

– tikrinių geografinių ir administracinių objektų pavadinimai. Pavyzdžiui: Didžioji Britanija, Vakarų Lietuva.

**Didžiąja raide rašomas tik pirmasis žodis:**

– įstaigų, įmonių ir organizacijų pavadinimai, susidedantys vien iš bendrinių žodžių. Pavyzdžiui: Lietuvių kalbos institutas, Tarptautinis valiutos fondas.

– oficialūs įstaigos, įmonės ar organizacijos pavadinimai, prasidedantys geografiniu arba administraciniu pavadinimu ar asmens vardu. Pavyzdžiui: Lietuvos bankas, Viešoji biblioteka.

– svarbių istorinių įvykių ar epocų pavadinimai. Pavyzdžiui: Renesanso epocha, Pirmasis pasaulinis karas.

– rūmų, salių, architektūros paminklų pavadinimai. Pavyzdžiui: Verkių rūmai, Gedimino paminklas.

– pavadinimai, kurie reiškia bendrinį dangaus kūno pavadinimą. Pavyzdžiui: Vakarinė žvaigždė.

– žodžiai, kurie reiškia bendrinį objekto pavadinimą. Pavyzdžiui: Baltijos jūra, Vilniaus savivaldybė.

## **Su kabutėmis rašomi pavadinimai**

## – mokslinės ir grožinės literatūros, meno kūrinių pavadinimai. Pavyzdžiui: „Tarptautinių žodžių žodynas“;

## – laikraščių, žurnalų ir interneto svetainių pavadinimai. Pavyzdžiui: žurnalas „Mažylis“;

– draugijų, įstaigų, įmonių ir organizacijų pavadinimai. Pavyzdžiui: Komanda „Rytas“;

– mašinų bei mechanizmų markių ir firminiai prekių pavadinimai. Pavyzdžiui: Saldainiai „Rūta“.

**1 užduotis**

Pabraukite tekste esančius sudėtinius pavadinimus. Atkreipkite dėmesį į jų rašybą ir skyrybą. Jei reikia, ištaisykite klaidas.

# Vilniaus Senamiestis

Vilniaus Senamiestis yra viena iš populiariausių turistų lankomų vietų Lietuvoje. Tai vienas iš seniausių Europos miestų istorinių centrų ir yra labai svarbi Lietuvos bei Europos istorijos dalis.

Vilniaus Senamiesčio istorija siekia XIV a. pradžią. XVI a. miestas tapo svarbiu kultūros ir mokslo centru. Vilnius Universitetas, įkurtas 1579 m., buvo vienas iš pirmųjų universitetų rytų europoje. Senieji universiteto rūmai – XVI-XX a. gotikos, renesanso, baroko, klasicizmo ir istorizmo laikotarpių pastatų ansamblis. Susideda iš 12 universiteto pastatų ir [Šv. Jonų bažnyčios](https://www.vle.lt/straipsnis/sv-jonu-baznycia/) su varpine.  Šiuo metu Vilniaus universitete veikia 11 fakultetų: chemijos ir geomokslų, ekonomikos ir verslo administravimo, filologijos, filosofijos, fizikos, istorijos, kauno, komunikacijos, matematikos ir informatikos, medicinos, teisės.

XVIII a. miestas tapo svarbiu prekybos centru, o Vilniaus Senamiestis buvo viena iš svarbiausių prekybos gatvių.

Vilniaus Senamiestis taip pat yra svarbi religinė ir kultūrinė vieta. Čia yra daugybė bažnyčių ir katedrų, kurios yra svarbios krikščionių tikėjimo centrai. Šalia Valdovų Rūmų ir Gedimino pilies puikuojasi gražuolė „Vilniaus katedra“ – svarbiausia Lietuvos katalikų bažnyčia, reikšmingiausias klasicizmo paminklas Lietuvoje.

Vilnius žavi ir savo architektūra. Senamiestyje gausu Gotikos, Renesanso, Baroko ir Klasicizmo stiliaus pastatų. Yra daugybė gatvių ir kiemų, kuriuose galima pamatyti senovinių mūrų liekanų ir sužinoti, kaip atrodė gražiausi kiemai, kur buvo bajorų ir didikų valdos. Galima aplankyti kunigaikščių laikus menantį Gedimino Pilies bokštą ir „Valdovų Rūmus“ – atkurtą Lietuvos didžiosios kunigaikštystės valdovų rezidenciją Žemutinės Pilies teritorijoje.

Šalia Senojo Vilniaus Universiteto centrinių rūmų įsikūrusi Lietuvos respublikos prezidentūra, kurioje dirba Lietuvos Respublikos Prezidentas ir jo kanceliarija, priiminėjami kitų šalių vadovai.

Vilnius yra nuolat besikeičiantis miestas ir visada yra naujų vietų, kurias verta aplankyti. Tarp naujausių lankytinų vietų yra Mo muziejus, kuris yra modernaus meno muziejus, užupio respublika – alternatyvus rajonas, kuriame yra daug meno galerijų, kavinių ir barų, Bernardinų sodai, Verkių regioninis parkas.

**2 užduotis**

Surinkite pabirusius žodžius ir iš jų sudarykite kiek įmanoma daugiau sudėtinių pavadinimų. Esant poreikiui linksnius galite keisti.

LIETUVA RESPUBLIKA ŠALIS GEDIMINAS KRYŽIAI NERIS PREZIDENTAS

KALNAS UNIVERSITETAS UPĖ AIKŠTĖ KUNIGAIKŠTIS PREZIDENTŪRA

FILOSOFIJA GATVĖ VILNIUS VILNELĖ FAKULTETAS TRYS KATEDRA

**3 užduotis**

Vaikščiodami Universiteto gatve suraskite kiek įmanoma daugiau pavadinimų. Sudėtinius pavadinimus užrašykite. Atkreipkite dėmesį į jų rašybą ir skyrybą.

**4 užduotis**

Darbas porose. Įsivaizduokite, kad esate gidai, turintys supažindinti miesto svečius su Vilniaus senamiestyje esančia Universiteto gatve. Parašykite trumpą šios gatvės ir joje esančių objektų pristatymą.